**2.A - PODKLADY NA SAMOŠTÚDIUM OD 08.06.2020 DO 12.06.2020**

Vypracované úlohy zo všetkých predmetov s menom, priezviskom a triedou môžete doniesť do školy do 8.00 hod.

Milí rodičia!

Dňa **8.6.2020 v čase od 7.30 do 8.00 doručte k bráne školy ( pri jedálni)** všetky zošity, pracovné zošity a projekty z predmetov SJL,MAT,PVO, DOV a NBV a taktiež vypracovaný pracovný zošit na každý deň. Doneste aj knihu Danka a Janka na vrátenie do školskej knižnice. Zároveň Vám odovzdáme nové pracovné listy na prácu v tomto týždni**. Dodržte určený termín a čas** vzhľadom na opatrenia súčasnej situácie. Všetky zošity, pracovné zošity a projekty z predmetov SJL,MAT,PVO, DOV a NBV a taktiež vypracovaný pracovný zošit na každý deň vložte do tašky a nezabudnite na tašku napísať meno žiaka. (Každý pracovný list, projekt a zošit musí byť označený menom a priezviskom žiaka).

PLATÍ TO LEN PRE RODIČOV ŽIAKOV VZDELÁVAJÚCICH SA DOMA.

Milí žiaci!

Tento týždeň Vám rodičia donesú pracovné listy v pondelok. Dostanú ich dňa **8.6.2020 v čase od 7.30 do 8.00 pri bráne školy ( pri jedálni).** Vypracujete si ich a znova odovzdáte prostredníctvom rodiča na kontrolu dňa15.6.2020. **V čítanke** si tento týždeň prečítajte texty po stranu 115. Cez víkend oddychujte, športujte, pomáhajte rodičom v domácnosti a čítajte rozprávky.

Ak budete mať otázky, volajte alebo píšte 😊

Vaša triedna učiteľka 😊

**NÁBOŽENSKÁ VÝCHOVA 2.A obdobie 8.6. - 19.6.2020**

**HOSTINA**

**Najväčšou hostinou zmierenia je svätá omša.**

**Pozýva nás na ňu Ježiš a dáva nám sám seba tým, že za nás obetoval svoj život / *Eucharistia* /.**

**Aby sme mohli byť hosťami na hostine, je potrebné oľutovať svoje chyby a zlé skutky a chcieť sa zmeniť.**

Ak správne vyškrtneš v slovách písmeno, ktoré tam nepatrí, dozvieš sa, čo je vstupenkou na Ježišovu hostinu.

**OŠĽUTOVAŤ SVOKJE CHAYBY TA ŠZMENIŤ SLA.**

**DOPRAVNÁ VÝCHOVA 2.A, 2.B na obdobie 8.6. - 19.6.2020**

**POZNÁŠ NÁS ?**

Priraď číslo dopravnej značky k názvu / značky si nakresli do zošita a priraď k nim správny názov z učebnice / :

***Koniec hlavnej cesty, Podchod alebo nadchod, Nemocnica, Priechod pre cyklistov***

   

 **1 2 3 4**